# name
Els negocis dels pakistanesos al barri del Raval a Barcelona. Motius i estratègies per a l’autoocupació.

# metadata.dc.description[].value
Treballs Finals del Màster Oficial de Recerca en Sociologia, Facultat d'Economia i Empresa, Universitat de Barcelona, Curs: 2012, Tutora: Dra. Marisol García

# metadata.dc.description.abstract[].value
L’emprenedoria immigrant avui ja és una realitat a moltes ciutats d’Europa. Ja sigui per les
oportunitats que ofereix la societat d’acollida com per la necessitat d’incorporar-se al
mercat laboral, el nombre d’immigrants que decideix establir un negoci és cada cop més
notable. El col·lectiu pakistanès, a diferència d’altres grups, destaca per tenir un gran
volum de persones autoocupades i un percentatge creixent d’autònoms registrats a la
seguretat social. El barri del Raval disposa d’una gran activitat residencial i comercial
arribant a acollir 244 establiments pakistanesos, més del doble que el 2001. El model del
mixed embeddedness com a marc analític i la complementarietat de dades quantitatives i
qualitatives permeten explorar els motius que porten a l’autoocupació i l’ús de recursos i
estratègies que ho fan possible. L’activitat comercial preexistent, la presència d’una
normativa relativament permissiva, la projecció turística de la ciutat, el context de crisi i
l’establiment de la comunitat pakistanesa al barri són alguns dels elements que conformen
una estructura d’oportunitats favorable a l’obertura de comerços immigrants. Els recursos
ètnics informacionals, materials i basats en l’experiència són utilitzats com a estratègies
per superar els obstacles en l’activitat empresarial. Els valors culturals entorn
l’autoocupació associats a l’adquisició d’estatus vers la comunitat i la societat d’acollida
operen com a característiques distintives del grup i com a motiu extra per establir un
negoci propi. Els resultats d’aquesta recerca contribueixen al debat teòric sobre
l’empresariat ètnic i aporten un cas empíric que no només contrasta amb la realitat del nord d’Europa, sinó que mostra un escenari alternatiu a altres ciutats sud-europees.

# metadata.dc.title[].value
Els negocis dels pakistanesos al barri del Raval a Barcelona. Motius i estratègies per a l’autoocupació.